Aastaks 2018 on siinne venelaskond kahtlemata häälekam kui aastal 2008, kahjuks peame selle tõsiasjaga leppima. Näiteks võivad vene äärmusrühmitused moodustada selleks ajaks mingi osa Esti valitsuskoalitsioonist. Eestlased ilmutavad enamat tendentsi kodumaalt lahkuda, palju rohkem kui venelased. Meie naised on palju altimad võõrkeelte õppimisele ja praktilisele kasutamisele. Sellel on omad ajaloolised põhjused: väikerahval on alati suurem  huvi võõraste kultuuride tundmise vastu. Venelane kapseldub oma Kohtla-Järve või Sillamäe tüüpi kogukonda, palju ta sealt välja ei vaata. Narvalasele on juba eestikeelne Pärnugi vaat et väljamaa.